আবু নাঈম আল-ইসফাহানী

আবু নু'আইম আল-আসবাহানী বা আবু নুয়াইম ইস্পাহানি, (আসবাহানী বা ইস্পাহানি) নামটি আরও পরিলক্ষিত এভাবে - আবু নু'আইম আল-আসবাহানি (আরবী : أبو نعيم الأصـفبهـانـي - ইংরেজি : Abu Nu'aym Al-Asbahani ; Abu Nu`aym al-Isfahani / al-Asbahani ) ছিলেন চতুর্থ ও পঞ্চম শতাব্দীর তথা মধ্যযুগীয় পার্সিয়ান মুসলিম পণ্ডিত । তিনি ছিলেন প্রসিদ্ধ হাদিস ও রিজাল শাস্ত্র বিশেষজ্ঞ । একজন ইতিহাসবিদ এবং তিনি ফিকহ ও তাসাউফ উভয়েরই গভীর জ্ঞানের অধিকারী ছিলেন ।

 জন্ম ও বংশ 
তিনি ৩৩৬ হিজরির রজব মাসে মুতাবেক ৯৩৮ খ্রিস্টাব্দে জানুয়ারি-ফেব্রয়ারি মাসে 'ইসফাহান'-এ জন্ম গ্রহণ করেন । তার পুরো নাম আহমাদ ইবন্ আবদিল্লাহ ইবন্ ইসহাক ইবন্ মুসা ইবন্ মিহরান আশ-শাফিঈ আল-ইসফাহানী । তার বংশের মধ্যে তার দাদাই প্রথম ইসলাম গ্রহণ করেছিলেন ।
পরবর্তীতে তিনি একজন পরহেজগার মুত্তাকী ও আধ্যাত্ম সাধনায় একজন সুবিখ্যাত সুফি ব্যক্তিত্বে পরিগণিত হন । আবু নাঈম আল-ইসফাহানীর পিতাও একজন ইসলামি বিজ্ঞ সুপন্ডিত ছিলেন ।

 জ্ঞানার্জন 
তার শিক্ষানুরাগী পিতা ছয় বছর বয়সে তাকে তার সময়ের মহান শিক্ষকদের দ্বারা শিক্ষার্জনের ব্যবস্থা করে দিয়েছিলেন। বড় হয়ে তিনি জ্ঞানার্জনের উদ্দেশ্যে ইরাক, হিজাজ ও খোরাসানে ভ্রমণ করেছিলেন এবং পরবর্তীতে ইলমে হাদিসের একজন বিশেষজ্ঞ হিসাবে তিনি বিবেচিত হন।

 মৃত্যু 
আবু নাঈম আল-ইসফাহানী ৯৬ বছর বয়সে ৪৩০ হিজরি মুতাবেক ১০৩৮ খ্রিস্টাব্দে ইসফাহানে মৃত্যুবরণ করেন ।البدايہ والنہايہ مؤلف: ابو الفداء اسماعيل بن عمر بن كثيرشذرات الذہب فی اخبار من ذهب ،مؤلف: ابن العماد العَكری الحنبلی ،ناشر: دار ابن كثير، دمشق - بيروت

 তথ্যসূত্র 


বিষয়শ্রেণী:ইস্পাহানের ব্যক্তি
বিষয়শ্রেণী:আশআরি ব্যক্তি
বিষয়শ্রেণী:সুফি লেখক
বিষয়শ্রেণী:শাফিঈ ব্যক্তি
বিষয়শ্রেণী:সুন্নি সুফি
বিষয়শ্রেণী:৯৪৮-এ জন্ম
বিষয়শ্রেণী:১০৩৮-এ মৃত্যু